Nuna pallabra, don José Montilla namás pide lo de so: lo que diz la llegalidá vixente, que ye lo que'l señor Areces, el señor Fernández, los diputaos y senadores del  PSOE n'Asturies y tol PSOE español-yos dio. Les pallabres, pues, del señor Areces nun valen nada, pero sí signifiquen: signifiquen la voluntá de disimular énte los asturianos que ye, como'l restu del PSOE, un vendepatries; sí representen: representen esi tan útil mecanismu psicolóxicu que tantu agradecen los sos votantes de proporciona-yos pallabres que, contra la evidencia, los caltengan na fe y l'autoengañu. "nun toleraremos que naide vos robe la cartera -grita'l que ta acabante d'ayudar a vaciala-". Y  los suyos aplauden con entusiasmu la valentía y el compromisu en defensa de los sos intereses.